b'\n_START_ARTICLE_\nMannshausen\n_START_PARAGRAPH_\nMannshausen (med alternative skrivem\xc3\xa5ter Manshausen, Manshaus, Manshausan, Mannshavsen) er ei \xc3\xb8y i Vestfjorden i Steigen kommune i Nordland. Den ligger mellom det lille tettstedet Nordskot og Gr\xc3\xb8t\xc3\xb8ya. Ved Mannshausen ligger ogs\xc3\xa5 Mannshaussnaget, Mannshausskj\xc3\xa6ret, Lille Mannshausen og Litl-Mannshausholmen. _NEWLINE_Mannshausen var en av eiendommene til Gr\xc3\xb8t\xc3\xb8y gamle handelssted etablert i 1690 som gikk konkurs i 1923. P\xc3\xa5 Mannshausen stod Manshausen-brygga som var 65 meter lang, tre etasjer h\xc3\xb8y og hadde fem heiset\xc3\xa5rn. Manshausen brygga var i sin tid Nord-Norges st\xc3\xb8rste trebygning og brukt til blant annet salting og t\xc3\xb8rking av fisk. Brygga ble revet kort etter konkursen. _NEWLINE_I 1973 diskuterte kommunen om Mannshausen skulle erkl\xc3\xa6rers som fraflyttingssted fordi en familie hadde s\xc3\xb8kt om  fraflyttingstilskudd. Per 1974 var sp\xc3\xb8rsm\xc3\xa5let avvist to ganger. Det ble protestert kraftig av beboerne p\xc3\xa5 Gr\xc3\xb8t\xc3\xb8y og Mannshausen mot at det skulle erkl\xc3\xa6res som fraflyttingsomr\xc3\xa5de. _NEWLINE_B\xc3\xb8rge Ousland har kj\xc3\xb8pt Mannshausen og i 2012 godkjente Steigen kommunestyre planene for et opplevelsesprosjekt p\xc3\xa5 Mannshausen._NEWLINE_I 2012 var hele eiendomen p\xc3\xa5 55 m\xc3\xa5l og omfattet fem bygninger, hvorav to hytter, et hovedhus, en l\xc3\xa5ve og et naust. Hyttene var av nyere dato, men resten av bygningene var fra 1870-tallet og Ousland planla \xc3\xa5 pusse dem opp._NEWLINE_I juni 2015 startet Ousland driften av Manshausen Island Resort p\xc3\xa5 \xc3\xb8ya. I 2016 var anlegget prisbel\xc3\xb8nt og selskapet B\xc3\xb8rge Ousland AS \xc3\xb8kte omsetningen fra 5,1 millioner i 2014 til 9,6 millioner i 2015. Ousland hadde i 2017 bygget fire hytter, et konferanserom, kaianlegg og badstu og hadde rammetillatelse til \xc3\xa5 bygge ni hytter, konferansebygg, badstu og lysthus. Hyttene er tegnet av Snorre Stinesen og har f\xc3\xa5tt 8-10 internasjonale arkitekturpriser if\xc3\xb8lge Ousland.'